Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
3 Njoka+ yikaŵa yakuchenjera chomene kuluska vinyama vyose vyamuthengere ivyo Yehova Chiuta wakapanga. Ntheura yikati ku mwanakazi: “Kasi mbunenesko kuti Chiuta wati mungaryanga yayi vipambi vya makuni ghose gha mu munda?”+
2 Mwanakazi wakati ku njoka: “Vipambi vya makuni gha mu munda wati tiryenge.+
3 Kweni vipambi vya khuni la pakatikati pa munda,+ Chiuta wati: ‘Mungaryanga yayi, nesi kulikhwaska, chifukwa mungafwa.’”
4 Njoka yikati ku mwanakazi: “Kufwa mufwenge yayi.+
5 Chiuta wakumanya kuti pa zuŵa ilo muzamulyera vya mu khuni ili, maso ghinu ghazamujulika ndipo muzamuŵa nga ni Chiuta, kumanya uwemi na uheni.”+
6 Ntheura, mwanakazi wakawona kuti khuni likaŵa liwemi kurya na lakukondweska mu maso, likaŵa khuni lakudokeka pakulilaŵiska. Ndipo wakatora chipambi chake na kurya.+ Pamanyuma, wakapako mfumu wake apo ŵakaŵa lumoza, ndipo nayo wakarya.+
7 Penepapo maso ghawo ghakajulika, ŵakamanya kuti ŵali nkhule. Ntheura ŵakasona mahamba gha mkuyu na kuvwara mu chiwuno.+
8 Pamanyuma ŵakapulika mazgu gha Yehova Chiuta apo wakendanga mu munda chakumise apo kamphepo kakaputanga, ndipo mwanalume na muwoli wake ŵakabisama pamaso pa Yehova Chiuta mu makuni gha mu munda.
9 Yehova Chiuta wakachemanga mwanalume na kuyowoya kuti: “Kasi uli nkhu?”
10 Paumaliro, mwanalume wakati: “Naghapulikanga mazgu ghinu mu munda, kweni nangopa chifukwa nanguŵa nkhule, ntheura nangubisama.”
11 Chiuta wakati: “Ni njani wakuphalira kuti uli nkhule?+ Kasi ndikuti warya vya mu khuni ilo nkhakukanizga kurya?”+
12 Mwanalume wakati: “Mwanakazi uyo muli kunipa kuti wakhalenge nane, ndiyo wangunipa chipambi cha khuni ili, lekani nangurya.”
13 Yehova Chiuta wakati ku mwanakazi: “Ntchivichi icho wachita?” Mwanakazi wakazgora, wakati: “Njoka ndiyo yangunipusika, lekani nangurya.”+
14 Ndipo Yehova Chiuta wakati ku njoka:+ “Chifukwa chakuti wachita ichi, ndiwe wakutembeka pa vinyama vyose vyakuŵeta na vinyama vyose vyamuthengere. Wenderenge nthumbo na kurya fuvu mazuŵa ghose gha umoyo wako.
15 Niŵikenge ulwani+ pakati pa iwe+ na mwanakazi+ kweniso pakati pa mphapu yako+ na mphapu yake.+ Iyo wazamudinya mutu wako+ ndipo iwe uzamuluma chitende chake.”+
16 Chiuta wakati ku mwanakazi: “Nizamusazgirako vyakuŵinya para waŵa na nthumbo. Uzamupulika vyakuŵinya pakubaba ŵana. Khumbo lako lizamuŵa ku mfumu wako, ndipo iyo wazamukuwusa.”
17 Kwa Adamu wakati: “Pakuti wapulikira mazgu gha muwoli wako na kurya vya mu khuni ilo nkhakukanizga kuti,+ ‘Ungaryanga yayi,’ dongo latembeka chifukwa cha iwe.+ Mazuŵa ghose gha umoyo wako uzamusanga chakurya mwakusuzgikira.+
18 Dongo likumezgerenge minga na nthura, ndipo uryenge vyakumera vyamuthengere.
19 Pakusanga chingwa uzamufumanga vuchi pa chisko chako m’paka uwelere ku dongo, chifukwa ndiko ukatoleka.+ Ndiwe fuvu ndipo uzamuwelera ku fuvu.”+
20 Pamasinda pa ivi, Adamu wakathya muwoli wake zina lakuti Eva, chifukwa ndiyo waŵenge nyinawo wa ŵamoyo wose.+
21 Yehova Chiuta wakapangira Adamu na muwoli wake vyakuvwara vitali vyavikumba na kuŵavwalika.+
22 Penepapo Yehova Chiuta wakati: “Munthu waŵa nga ndise, wakumanya uwemi na uheni.+ Sono kuti waleke kunyoloska woko lake na kutoraso chipambi cha khuni la umoyo+ na kurya na kukhala kwamuyirayira,—”
23 Ntheura Yehova Chiuta wakafumiska munthu mu munda wa Edeni+ kuti wakalimenge dongo ilo wakatolekako.+
24 Wakamuchimbizga munthu, ndipo chakumafumiro gha dazi kwa munda wa Edeni wakaŵikako ŵakerubi+ na lupanga lwamoto ulo lukazingiliranga, kujanda nthowa ya ku khuni la umoyo.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Genizesi 3
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn